Document ID: 32008R0811

KOMISSION ASETUS (EY) N:o 811/2008,
tehty 13 päivänä elokuuta 2008,
tiettyjen luonnonvaraisten eläin- ja kasvilajien yksilöiden yhteisöön tuonnin kieltämisestä toistaiseksi
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon luonnonvaraisten eläinten ja kasvien suojelusta niiden kauppaa sääntelemällä 9 päivänä joulukuuta 1996 annetun neuvoston asetuksen (EY) N:o 338/97 (1) ja erityisesti sen 19 artiklan 2 kohdan,
on kuullut tieteellistä tarkasteluryhmää,
sekä katsoo seuraavaa:
(1)
Komissio voi asetuksen (EY) N:o 338/97 4 artiklan 6 kohdan nojalla rajoittaa tiettyjen lajien tuontia yhteisöön kyseisen kohdan a-d alakohdassa säädetyin edellytyksin. Lisäksi luonnonvaraisten eläinten ja kasvien suojelusta niiden kauppaa sääntelemällä annetun neuvoston asetuksen (EY) N:o 338/97 täytäntöönpanoa koskevista yksityiskohtaisista säännöistä 4 päivänä toukokuuta 2006 annetussa komission asetuksessa (EY) N:o 865/2006 (2) säädetään kyseisten rajoitusten täytäntöönpanotoimenpiteistä.
(2)
Luettelo lajeista, joiden tuonti yhteisöön on kielletty toistaiseksi, on viimeksi vahvistettu tiettyjen luonnonvaraisten eläin- ja kasvilajien yksilöiden yhteisöön tuonnin kieltämisestä toistaiseksi 29 päivänä elokuuta 2007 annetussa komission asetuksessa (EY) N:o 1037/2007 (3).
(3)
Viimeaikaisten tietojen perusteella tieteellinen tarkasteluryhmä on todennut, että tiettyjen neuvoston asetuksen (EY) N:o 338/97 liitteessä A ja B lueteltujen lajien suojelun taso on vakavasti uhattuna, mikäli niiden tuontia tietyistä maista yhteisöön ei kielletä toistaiseksi. Tämän vuoksi olisi kiellettävä toistaiseksi seuraavien lajien tuonti yhteisöön:
-
Falco cherrug Armeniasta, Bahrainista, Irakista, Mauritaniasta ja Tadžikistanista, Ovis vignei bocharensis Uzbekistanista,
-
Odobenus rosmarus Grönlannista,
-
Accipiter erythropus, Aquila rapax, Gyps africanus, Lophaetus occipitalis ja Poicephalus gulielmi Guineasta,
-
Hieraaetus ayresii, Hieraaetus spilogaster, Polemaetus bellicosus, Falco chicquera, Varanus ornatus (luonnonvaraiset ja tarhatut yksilöt) sekä Calabaria reinhardtii (luonnonvaraiset yksilöt) Togosta,
-
Agapornis pullarius ja Poicephalus robustus Norsunluurannikolta,
-
Stephanoaetus coronatus Norsunluurannikolta ja Togosta,
-
Pyrrhura caeruleiceps Kolumbiasta; Pyrrhura pfrimeri Brasiliasta,
-
Brookesia decaryi, Uroplatus ebenaui, Uroplatus fimbriatus, Uroplatus guentheri, Uroplatus henkeli, Uroplatus lineatus, Uroplatus malama, Uroplatus phantasticus, Uroplatus pietschmanni, Uroplatus sikorae, Euphorbia ankarensis, Euphorbia berorohae, Euphorbia bongolavensis, Euphorbia duranii, Euphorbia fiananantsoae, Euphorbia iharanae, Euphorbia labatii, Euphorbia lophogona, Euphorbia neohumbertii, Euphorbia pachypodoides, Euphorbia razafindratsirae, Euphorbia suzannae-manieri ja Euphorbia waringiae Madagaskarilta,
-
Varanus niloticus ja Kinixys homeana (luonnonvaraiset yksilöt Togosta, tarhatut yksilöt Beninistä) Beninistä ja Togosta,
-
Python regius, Geochelone sulcata (tarhatut yksilöt) ja Pandinus imperator (tarhatut yksilöt) Beninistä,
-
Cuora amboinensis, Malayemys subtrijuga, Notochelys platynota, Amyda cartilaginea, Cheilinus undulatus, Hippocampus kelloggi ja Seriatopora stellata Indonesiasta,
-
Peltocephalus dumerilianus Guyanasta,
-
Chitra chitra Malesiasta; Cryptophyllobates azureiventris, Dendrobates variabilis ja Dendrobates ventrimaculatus Perusta,
-
Hippocampus kuda Indonesiasta ja Vietnamista,
-
Ornithoptera urvillianus (tarhatut yksilöt), Ornithoptera victoriae (tarhatut yksilöt), Tridacna gigas ja Heliopora coerulea Salomonsaarilta,
-
Tridacna derasa Vietnamista; Tridacna rosewateri Mosambikista,
-
Plerogyra simplex, Hydnophora rigida, Blastomussa wellsi ja Trachyphyllia geoffroyi Fidžiltä,
-
Plerogyra sinuosa, Favites halicora, Acanthastrea spp., Cynarina lacrymalis ja Scolymia vitiensis Tongalta,
-
Cycadaceae spp., Stangeriaceae spp. ja Zamiaceae spp. Madagaskarilta, Mosambikilta ja Vietnamista.
(4)
Kaikkien niiden lajien alkuperämaita, joita tässä asetuksessa säädettävät uudet yhteisöön tuontia koskevat rajoitukset koskevat, on kuultu asiasta.
(5)
Luonnonvaraisen eläimistön ja kasviston uhanalaisten lajien kansainvälistä kauppaa koskevan yleissopimuksen (CITES) neljännessätoista osapuolikokouksessa tehtiin päätös nimistöviitteiden muuttamisesta sekä päätös liitteiden eläinlajien uudelleenjärjestämisestä siten, että lahkot, heimot ja suvut esitetään aakkosjärjestyksessä. Tämän seurauksena asetuksen (EY) N:o 1037/2007 liitteessä luetellut lajit olisi nimettävä ja järjestettävä uudelleen.
(6)
Edellä mainitun vuoksi olisi muutettava luetteloa lajeista, joiden tuonti yhteisöön on kielletty toistaiseksi, ja selkeyden vuoksi olisi korvattava asetus (EY) N:o 1037/2007.
(7)
Tässä asetuksessa säädetyt toimenpiteet ovat luonnonvaraisen eläimistön ja kasviston kauppaa käsittelevän komitean lausunnon mukaiset,
ON ANTANUT TÄMÄN ASETUKSEN:
1 artikla
Jollei asetuksen (EY) N:o 865/2006 71 artiklan säännöksistä muuta johdu, kielletään toistaiseksi tämän asetuksen liitteessä lueteltujen luonnonvaraisten eläin- ja kasvilajien yksilöiden tuonti yhteisöön.
2 artikla
Kumotaan asetus (EY) N:o 1037/2007.
Viittauksia kumottuun asetukseen pidetään viittauksina tähän asetukseen.
3 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä elokuuta 2008.

Labels: 3
20